คือมีอาการตั้งแต่วันที่ 7 ส.ค.64 ค่ะ นอนอยู่แล้วมีอาการหายใจไม่สุด อยากอาเจียนแต่อาเจียนไม่ออก ( ก่อนนอนกินน้ำอัดลมไป 1 ขวด ) บางวันก็มีอาการจุกที่คอร่วมด้วยค่ะ ส่วนใหญ่จะเป็นตอนทานข้าวเสร็จค่ะ ไปพบแพทย์ที่คลินิกมาแล้ว เขาบอกว่า คืออาการเริ่มของกรดไหลย้อนค่ะ เลยให้ยามากิน แต่ยังไม่หายดีเลยค่ะ สาเหตุอะไรคะ ที่ทำให้หายใจไม่อิ่ม และนานไหมคะกว่าจะหาย ตอนนี้เครียดมากค่ะ กลัวไม่หาย.🥺😥
สวัสดีค่ะ อาการหายใจไม่สุด อยากอาเจียนแต่อาเจียนไม่ออก จุกที่คอ เป็นหลังกินข้าวนั้น อาจมีสาเหตุมาจากกรดไหลย้อน ซึ่งจากที่กล่าวมา เป็นไปได้มากที่สุด สาเหตุอื่นๆเช่นกระเพาะอาหารอักเสบหรือมีแผลในกระเพาะอาหาร มีเนื้องอกที่กระเพาะอาหารหรือหลอดอาหาร อาจทำให้จุกท้องเรื้อรัง กินได้น้อย น้ำหนักลด กลืนลำบาก หรือมีก้อนในลำคอจากสาเหตุอื่นๆเช่น โรคไทรอยด์โต เนื้องอกต่อมไขมัน ต่อมน้ำเหลืองโตในเบื้องต้น ควรปรับพฤติกรรมเช่น รับประทานอาหารในปริมาณที่พอดี ควบคุมน้ำหนักให้อยู่ในเกณฑ์ปกติ ไม่ควรเข้านอนทันทีหลังรับประทานอาหาร รับประทานยาตามที่แพทย์สั่งซึ่งยาลดกรดกรณีเป็นกรดไหลย้อนนั้น ควรทานติดต่อกันต่อเนื่องอย่างน้อย 2-4 สัปดาห์จึงจะเห็นผลการรักษาที่ชัดเจน หากกินยาจนครบหมดในรเวลาดังกล่าวแล้วยังไม่ดีขึ้นเลย ควรกลับไปพบแพทย์เพื่อตรวจร่างกายและประเมินอาการซ้ำอีกครั้งค่ะ